  Майя Бывальцева Удмуртиысь сюресчиос асфальтэз вурыстэк вӧлдон амалэз эскеризы. Со сярысь улосвылысь Транспортъя но сюрес возёсъя министерстволэн пресс-службаез ивортэ. Элькунысь Управтодор куремъя, выль амалэз эскерон понна Ижкар-Аэропорт сюресэз бырйизы. Отын 400 метр кузьда люкетаз асфальтобетонлэсь уродмем сӥзэ выльдӥзы. Асфальт вӧлдӥсь кык машинаос ӵошен мыно но сюреслэсь быдэс пасьталазэ басьто. Со ужез ӝоггес быдэстыны луонлык сётэ. Эскерон вылысь быръем люкетэз, кылсярысь, асфальтлэсь одӥг сӥзэ 4 часкын вӧлдӥзы Но валтӥсез та амалын – чуръёсты нимаз шобыртон дыръя кылдӥсь «кезьыт вурысъёслэсь» палэнскон. Со вурыс сюреслэн ляб интыез луэ, ӵапак отын асфальт пырдыны кутске. Со дыре ик та технологилэн уретонъёсыз но вань – ужъёсты нуыку сюрес автотранспортлы быдэсак ворсамын луыны кулэ. Та амалъя секытгес ужаны шуыса уг вера, эшшо умойгес но – машинаос ӧвӧл, нокин уг люкеты, вурысэн уд курадӟиськы – шунтыны кулэ ӧвӧл Сергей Рожкин, «Ижевское» предприятиысь участоклэн кивалтӥсезАсфальтэз вурыстэк вӧлдон амал Удмуртиын нырысьсэ кутӥське. Элькунысь Управтодорын верамзыя, пайдаез шӧдӥськиз ке, сое паськытгес кутыны ӧдъялозы.  Тодэ вайытом, Удмуртиын Якшур-Бӧдья – Шаркан сюреслэсь люкетсэ тупатъяны кутскизы. Тегъёс: Авто Ижкар Удмуртия сюресъёс тупатъянужъёс транспортъяносюресвозёсъяминистерство Технологиос  